钦定古今图书集成/明伦汇编/官常典/第744卷 > 胡滚〈弟沛〉
## 钦定古今图书集成/明伦汇编/官常典/第744卷 > 胡滚〈弟沛〉

按《宁波府志》：“滚字克源，有勇略。倭寇滃洲梅家墩，邑
令宋继祖募义兵往御，以滚为长，率众出海。时寇立
栅，绕以鹿角，四围皆污田，势不可破。滚奋勇争先，摩
其垒，与之健斗。然所部乌合士也。见贼众皆奔，滚独
后殿。贼突至，乃手刃三人，力竭遂为所害。宋令扼腕
流涕曰：‘真义土也’。申于督抚，旌其门。弟沛，当滚迫于”
贼时往救，同殁于阵。